Санта Крус де ла Сиера

Санта Крус де ла Сиера (шпански: Santa Cruz de la Sierra), често именуван како Санта Крус, е најголем град во Боливија и главен град на департманот Санта Крус. Градот се наоѓа на реката Пирај во источна Боливија и градот е дом на 70% од населението на департманот. Санта Крус е најбрзо растечки град во светот.

Градот бил основан во 1561 година од шпанскиот истражувач Њуфло де Чавес на околу 200 км од сегашната местоположба на градот. Низ историјата градот се изместувал неколкупати сè додека не бил конечно изграден на сегашната положба во 16 век. Во голем дел од историјата на Санта Крус, градот бил мал и власта не обрнувала внимание за развојот на Санта Крус. По Втората светска војна со развојот на земјоделството градот забележал забрзан развој.

Денес, градот е најнаселен, а департманот Санта Крус е втор најнаселен департман во државата. Градот станал најзначаен трговски центар во земјата и е одредиште на голем број доселеници.

Географија и клима
Санта Крус се наоѓа во источна Боливија на 416 метри надморска височина. Санта Крус е главен град на истиомениот департман и се наоѓа во покраината Андрес Ибањес.

Градот има тропска клима со просечни годишни врнежи од 23 степени целзиусови. Иако општо гледано времето е суво, периодично има појава на постудени ветришта кои доаѓаат од Аргентина. Најмногу врнежи на дожд има во јануари и февруари

Демографија

Првично, градот бил населен од шпански доселеници, но и Гварани кои дошле од Парагвај. Во градот имало и работници од фламанско, португалско, германски и италијанско потекло.Al Margen de mis Lecturas, by Marcelo Terceros Banzer. Published September 1998 Меѓу првите доселеници имало и ЕвреиHistory of the Jewish People, written by Eli Birnbaum. кои подоцна го примиле христијанството.

Збратимени градови
 Единбург, Шкотска
 Кампинас, Бразил
 Куритиба, Бразил
 Кордоба, Аргентина
 Парана, Аргентина
 Росарио, Аргентина
 Ла Плата, Аргентина
 Салта, Аргентина
 Барселона, Шпанија Мајами Дејд, САД
 Тајчунг, Тајван
 Тајнан, Тајван
 Санта Крус де Тенерифе, Шпанија
 Асунсион, Парагвај
 Арекипа, Перу
 Арика, Чиле

Наводи

Gutsch, Jochen-Martin, "Im Labyrinth der Unordnung" Der Spiegel 5 December 2005, pp. 144–50.

Поврзано

 Боливија
 Санта Крус (департман)
 Градови во Боливија

Надворешни врски

Официјално мрежно место 

Категорија:Градови во Боливија
Категорија:Населени места основани во 1561 година